Irinel Columbeanu a mărturisit că ultima lui dorinţă e să mai meargă să o vadă o dată în SUA pe fiica lui, Irina. Irinel Columbeanu se află în azilul de la Ghermăneşti, deţinut de omul de afaceri Ion Cassian.
"Irina mai are un an și va merge la colegiu. Încă nu s-a decis spre ce se va orienta. Are prieten, dar nu mi-a zis despre relația ei. Dar nici nu o întreb.
Nu e însă din România, nu cred. E normal să aibă o relație. Cu ocazia asta m-aș duce în America. Să-l cunosc pe viitorul ginere. Dar cel mai bine știe Monica. Ea cu maică-sa vorbește mai multe, sunt convins", a declarat Irinel Columbeanu pentru cancan.ro.
"Irina n-a mai fost demult în România, dar nu cred că mai vrea să vină. E aproape cât maică-sa de înaltă acum, a crescut foarte mult. Cu Pink și cu Monica nu am mai comunicat, ci doar cu Irina", a precizat Irinel Columbeanu pentru sursa citată.
Irinel Columbeanu se află în azilul de la Ghermăneşti, deţinut de omul de afaceri Ion Cassian. Şi tatăl lui Irinel Columbeanu a stat acolo înainte de a muri.
În vârstă de 66 de ani, fostul milionar de la Izvorani stă la azilul de bătrâni de aproximativ o jumătate de an, acolo unde, potrivit proprietarului, duce o viață liniștită.
Cu toate că și-a pierdut toată averea și a fost nevoit să se mute din apartamentul în care locuia cu chirie, Irinel Colmbeanu nu pare să fie afectat de faptul că viața acestuia s-a schimbat la 180 de grade.
De curând, Ion Cassian, proprietarul căminului de bătrâni din Ghermănești, a vorbit despre rutina fostul afacerist.
Am văzut că are un album de poze cu fiica sa lângă pat și se uită mereu la el. Un prieten am înțeles că i l-a făcut. De vorbit la telefon vorbește cu ea de două – trei ori pe săptămână. Tot timpul îl aud vorbind de Irinuca. Știu că ea îi mai trimite bani din străinătate, dar nu am intrat în detalii mai multe să aflu ce și cum pentru că nu este treaba mea", a declarat acesta, potrivit Click.